దుర్గేష్ పాఠక్

దుర్గేష్ పాఠక్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2022లో రాజిందర్ నగర్ నియోజకవర్గంకు జరిగిన ఉప ఎన్నికలో పోటీ చేసి ఎమ్మెల్యేగా ఎన్నికయ్యాడు.

దుర్గేష్ పాఠక్ ఆమ్ ఆద్మీ పార్టీ రాజకీయ వ్యవహారాల కమిటీలో సీనియర్ సభ్యుడు &  పార్టీ జాతీయ కార్యనిర్వాహక ఇన్‌చార్జ్‌గా ఉన్నాడు.

రాజకీయ జీవితం
దుర్గేష్ పాఠక్ ఆమ్ ఆద్మీ పార్టీ పార్టీ ద్వారా రాజకీయాల్లోకి వచ్చి ఆప్ ఫౌండేషన్‌ను స్థాపించడంలో అరవింద్ కేజ్రివాల్, యోగేంద్ర యాదవ్, ప్రశాంత్ భూషణ్‌లతో కలిసి కీలక పాత్ర పోషించాడు. ఆయన 2013లో జరిగిన శాసనసభ ఎన్నికలలో అరవింద్ కేజ్రివాల్ తరపున పాఠక్ ఎన్నికల ప్రచారాన్ని నిర్వహించి ముఖ్యమంత్రి షీలా దీక్షిత్‌ను ఓటమిలో కీలకంగా పని చేశాడు. ఆయన 2015లో శాసనసభ ఎన్నికలకు ముందు ఆప్ పార్టీ ఢిల్లీ కో-కన్వీనర్‌గా నియమితుడై 70 సీట్లలో 35 సీట్లకు ఇన్‌చార్జ్‌గా పని చేసి 34 సీట్లను గెలవడంతో కీలకంగా పని చేశాడు. దుర్గేష్ పాఠక్ 2017 పంజాబ్ అసెంబ్లీ ఎన్నికలకు సంజయ్ సింగ్‌తో కలిసి ఆయన సహ-ఇంఛార్జ్‌గా పని చేశాడు.

దుర్గేష్ పాఠక్ 2020 ఢిల్లీ శాసనసభ ఎన్నికలలో కరవాల్ నగర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి మోహన్ సింగ్ బిష్త్ చేతిలో 8,223 ఓట్ల తేడాతో ఓడిపోయాడు. ఆయన జూన్ 2022లో రాజేంద్ర నగర్ శాసనసభ స్థానానికి జరిగిన ఉప ఎన్నికలో ఆప్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి రాజేష్ భాటియాపై 11,555 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

దుర్గేష్ పాఠక్ 2025 ఢిల్లీ శాసనసభ ఎన్నికలలో రాజిందర్ నగర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఉమాంగ్ బజాజ్ చేతిలో 1,231 ఓట్ల తేడాతో ఓడిపోయాడు. 
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:ఆమ్ ఆద్మీ పార్టీ రాజకీయ నాయకులు